
# ТР Президенты указы белән Динә Гарипова белән Эльмира Кәлимуллинага Татарстанның атказанган артистлары исеме бирелде

*30.12.2012*Татарстан Республикасы Президентының Беренче каналдагы “Голос” тапшыруының финалына чыккан ике кешегә Татарстан Республикасының атказанган артисты исемнәрен бирү турындагы Указы имзаланды.


Исегезгә төшерәбез: тамашаның җиңүчесе Яшел Үзәннән Динә Гарипова булды. Түбән Кама кызы Эльмира Кәлимуллина исә тапшыруның финалына чыкты.


Татарстан Республикасы Президенты Рөстәм Миңнеханов җиңүчеләр һәм аларның гаиләләренә котлау телеграммаларын юллады.


*ТР Президенты матбугат хезмәте*
ТР Президенты указы белән Динә Гарипова белән Эльмира Кәлимуллинага Татарстанның атказанган артистлары исеме бирелде